 NECO result 2020: Akẹkọọ 26, 277 ló pegedé ní ìdánwò NECO ọdún 2020 tó jáde Ajọ NECO kede esi idanwo naa lowurọ Ọjọbọ ti wọn si ni laarin ẹgbẹrun mẹrindinlọgbọn ati ọrinlelugba o din mẹta 26,277 akẹkọọ ninu ẹgbẹrun mọkandinlogoji o le ẹẹdẹgbẹta ati mẹta 39, 503 akẹkọọ to jọko ṣe idanwo naa lo yege ninu imọ ẹkọ marun ninu eyi ti ẹkọ ede oyinbo ati iṣiro wa. Ninu atẹjade kan ti akọwe agba ajọ NECO, Ọjọgbọn Godswill Obioma fi sita lolu ileeṣẹ ajọ idanwo naa to wa ni ilu Minna ni ipinlẹ Niger, ẹgbẹrun mọkanlelogoji ati ọtalerinwo o din ẹyọkan lawọn akẹkọọ to forukọsilẹ fun idanwo naa, ẹgbẹrun mọkandinlogoji o le ẹẹdẹgbẹta ati mẹta 39, 503 akẹkọọ lo joko ṣe idanwo ọhun. O ni ẹgbẹrun mẹfa ati ọtalerinwo o le marun ni iṣẹlẹ aṣemaṣe to waye lasiko idanwo naa eleyi to kere si ẹgbẹ mẹtadinlogun o le mẹrin ni ọdun 2019. : Fun awọn akẹkọọ to joko ṣedanwo NECO oṣu kọkanla ọdun to kọja, esi idanwo aṣekagba naa ti jade. 